alexandrainst/scandi-wiki huggingface dataset:
Knockin' on Heaven's Door

«Knockin' on Heaven's Door» er ein song av Bob Dylan for filmmusikken til Pat Garrett and Billy the Kid frå 1973. 

Songen nådde 12. plass i USA. I Noreg nådde singelen 3. plass, men låg inne på Topp 10 i heile 17 veker. Tredjeplassen var den høgaste plasseringa Dylan klarte nokon gong i Noreg.  I 2004 vart songen rangert på 190. plass av musikkindustrien og musikkpressa i musikkmagasinet Rolling Stone på lista deira over dei 500 største songane gjennom tidene.

Skildring 
Songen skildrar kjenslene og inntrykka til ein døyande assisterande sheriff. 

Songen består av fire akkordar i G-dur: G, D, Am7 og C. Akkordmønsteret gjennom songen er G-D-Am7-Am7 og så G-D-C-C, som så vert repetert.

Andre utgåver 
Mange andre artistar har spelt inn songen i mange forskjellige stilar. Mest kjend er kanskje Eric Clapton og Guns N' Roses.

Andre artistar som har spelt songen er mellom andre Bon Jovi, U2, Avril Lavigne, Bob Marley, The Animals, Wyclef Jean, Grateful Dead, Lynyrd Skynyrd, Aerosmith, The Sisters of Mercy, Bryan Ferry, Meir Ariel, The Alarm, Dan Kleederman Television, Mark Knopfler, Bruce Springsteen, The Tramp on Winchester High Street, Heaven, The Lost Dogs, Mungo Jerry, Luciano, Randy Crawford, Babyface, Beau Jacques, Chaozz, Roger McGuinn, Cold Chisel, Zé Ramalho, Sandy Denny, Antony and the Johnsons, Warren Zevon (gjeven ut berre to veker før han døydde), Roger Waters, Herman Brood, Nazareth, Angela Aki, Tomoya Nagaze og United Rhythms of Brazil. 

Det finst fleire utgåver av songen som ein duett, mellom anna mellom Ladysmith Black Mambazo og Dolly Parton og mellom Det raude armé-koret og Leningrad Cowboys. 

Sjølv om han ikkje er ein direkte cover nyttar britiske Gabrielle ein stor del av songen i hitten «Rise».

Norsk versjon
Tom Karlsen skreiv ein norsk tekst til songen kalla «Nok, nok, nå er'e nok» framført av Oslo Rhythm'n Blues Ensemble i 2002.

Salslister

Vekeslister

Årslister

Guns 'n Roses-versjonen

Vekeslister

Årslister

Salstrofé

Kjelder
Denne artikkelen bygger på «Knockin' on Heaven's Door» frå ,  den 15. mars 2010. 
 oppgav desse kjeldene:

Bakgrunnsstoff 
 Liste over coverversjonar
 Teksten

Songar skrivne av Bob Dylan
Bob Dylan-songar
Singlar frå 1973
Songar frå 1973
Balladar frå 1970-åra
Singlar frå 1992
Columbia Records-singlar
Geffen Records-singlar
Songar på toppen av European Hot 100 Singles
Nummer-ein-singlar i Belgia (Flandern)
Nummer-ein-singlar i Irland
Nummer-ein-singlar i Nederland
Nummer-ein-singlar i Storbritannia
Musikkvideoar regisserte av Andy Morahan
Rockeballadar
Songar om død
Songar skrivne for filmar
 192
Inger Lise Rypdal-songar
Eric Clapton-songar
Booker T. Jones-songar
Jerry Garcia-songar
Television-songar
The Sisters of Mercy-songar
Fairport Convention-songar
The Alarm-songar
Guns N' Roses-songar
Grateful Dead-songar
Randy Crawford-songar
Leningrad Cowboys-songar
Wyclef Jean-songar
Roger Waters-songar
Warren Zevon-songar
Gene Clark-songar
Roger McGuinn-songar
Avril Lavigne-songar
Freddy Fender-songar
Bryan Ferry-songar
Antony and The Johnsons-songar
Eric Massa

Eric J.J. Massa () er ein tidlegare marineoffiser og rikspolitikar frå USA. Frå 2009 til 2010 sat han som kongressmann for Demokratane i Representanthuset.

Han sa opp vervet sitt som kongressmann frå den 8. mars 2010.

USA-amerikanske politikarar
Folk frå Sør-Carolina
Grønlandsk fonologi

Grønlandsk fonologi er reglane i grønlandsk grammatikk som regulerer lydstrukturen i grønlandske ord.

Segmental fonologi
Segmental fonologi er lydstrukturen til einskildlydar, vokalar eller konsonantar.

Vokalar 

Grønlandsk har eit svært enkelt vokalsystem, med berre tre vokalfonem, /i/, /a/, /u/, som har låge allofonar framfor uvulare lydar (/r/, /q/). I skriftspråket blir det skrive e og o framfor r og q, mens /a/ alltid blir skrive a.

Konsonantar 

Bokstavane mellom // representerer fonem, og bokstavane etter viser skrivemåte i rettskrivinga av 1973.

Suprasegmental fonologi

Suprasegmental fonologi er lydstrukturen som går ut over dei inskilde lydane. Døme på suprasegmentale fenomen er stavingsstrukur, trykk og tone.

Stavingsstruktur 
Stavingsstrukturen i grønlandsk er (C)V(X)(C), der X kan vere konsonant (C) eller vokal (V). Stavingar i grønlandsk kan vere lette (CV), tunge (CVV eller CVC), eller overtunge (CVVC eller CVCC).

Trykk

Tone

Fonotaks

Morfofonologi 

Morfofonologi er fonologiske endringar som skjer i samband med morfologiske prosessar, eller med andre ord lydendringar som skjer i samband med boyings- og avleiingsprosessar.

Konsonantassimilasjonar 

Denne framstillinga bygger på Nielsen 2012.

K1K2 -> K2K2 
Når eit suffiks (bøyings- eller avleiingsending) som byrjar på konsonant blir lagt til ein stamme som endar på konsonant, blir konsonanten i slutten av stammen endra til konsonanten i byrjinga av suffikset. Eit døme er Nuuk + -mioq, der suffikset -mioq tyder "ein som bur i". Resuktatet blir Nuummioq, der final k har vorte endra til m.

q blir svekka til r 
q blir svekka til r foran suffiks på vokal eller konsonant: erneq "son" + fleirtal -it blir ernerit, og tupeq "telt" + -mi (lokativ) blir tupermi. Merk at r i konsonantsamband blir assimilert i uttalen (rm blir uttalt mm), men ikkje i skrift. Grunnen til dette er at vokalane uttalast lågare foran r og q.

K1K2K2 -> K2K2
Visse suffiks byrjar på ein lang konsonat forsvinn konsonanten til slutt i stammen.

Litteratur 

 Bergsland, Knut 1955?: A grammatical outline of the Eskimo language of West Greenland. Oslo : Skrivemaskinstua, Stortingsgt.
 Bjørnum, Stig 2003: Grønlandsk grammatik. Nuuk: Forlaget Atuagkat.
 Egede, Paul 1750: Dictionarium Grönlandico-Danico-Latinum : complectens primitiva cum suis derivatis, qvibus interjectae sunt voces primariae è Kirendo Angekkutorum adornatum. Hafniae : Gottm. Frid. Kise. 
 Fortescue, Michael D. 1984: West Greenlandic. Croom Helm descriptive grammars. London : Croom Helm.
 Kleinschmidt, S. 1851: Grammatik der grönländischen Sprache mit teilweisem Einschluß des Labradordialekts. Berlin.

Grønlandsk språk
Fonologi etter språk
Seetalhorn

Seetalhorn er eit fjell i Wallis-Alpane i Sveits, det høgste punktet i kommunen Grächen i kantonen Valais. I 1984 vart det bygd ei gondolbane opp i fjellet. Bana er 2 806 meter lang og stig 1 220 høgdemeter.

Kjelder
Denne artikkelen bygger på «Seetalhorn» frå ,  den 16. mars 2010.  
 

Fjell i Alpane
Fjell i Sveits
Fjell i Valais
Fieschergletscher

Fieschergletscher er ein dalbre på sørsida av Bern-Alpane i kantonen Valais i Sveits. Isbreen er 16 km lang, den nest lengste breen i Alpane. Han dekker ei flatevidd på 33 km².

Fieschergletscher oppstår på kring 4 000 meter over havet, på austskråningane av Fiescherhorn. Vest for breen reiser Grünhorn og Gross Wannenhorn seg, i aust Finsteraarhorn.

Dei nedre delane av Fieschergletscher flyt sørover gjennom ein djup dal mellom Gross Wannenhorn og Wasenhorn. Om sommaren, når snølaget smeltar vekk, har breen ein gråleg farge ettersom han vert dekt av stein som kjem frå dei bratte fjellskråningane ovan om. Bretunga ligg for tida kring 1 700 meter over havet.

På sørvestskråninga av Finsteraarhorn, om lag 100 m ovan om Fieschergletscher, ligg Finsteraarhornhütte (3 048 moh). Denne vert ofte nytta som mellomstasjon på turar frå Lötschental eller Jungfraujoch til Grimselpasset.

Denne isbreen er ein annan den samnemnde Grindelwald-Fieschergletscher, som ligg nord for Fiescherhörner og nær Grindelwald.

Kjelder
Denne artikkelen bygger på «Fieschergletscher» frå ,  den 16. mars 2010.

Bakgrunnsstoff
Swiss glacier monitoring network

Isbrear i Valais
Heggen kyrkje

Heggen kyrkje er ei kyrkje i stein frå 1200-talet i Modum kommune i Viken. Kyrkja vart utvida og ombygd til krosskyrkje i 1697 og 1725, fekk nytt korparti i 1832, vart òg utvida i 1878, og vart restaurert i 1928 og 1996.

Altartavla er frå 1698, medan preikestolen er litt yngre. I kyrkja er det ein messehakel frå 1764 og eit eksemplar av kong Christian IVs bibelutgåve.

På kyrkjegarden står eit gravkapell i pussa teglstein, og på parkeringsplassen står eit servicebygg i upussa teglstein.

Prestegarden ligg nordvest for kyrkja.

Vindfløya frå kyrkja

Ei vindfløy frå mellomalderen, truleg frå tidleg på tusentalet, var fram til 1702 festa på kyrkja. Vindfløya er ei tre millimeter tjukk gylt bronseplate med inngravert dekor. På eine sida er det bilete av ei ørn, eller truleg ein ørneliknande mytisk rovfugl, som ein orm slyngar seg ikring. På den andre sida er det bilete av eit stort firbeint dyr som spring framover, og eit lite firbeint dyr som snur hovudet bakover og glefser mot det store dyret. Ein dyrefigur i støypt metall er plassert oppå fløya, i spissen. Ein reknar med at fløya opphavleg har vore plassert i stamnen på eit skip, då teikning av ei samling skip som er innrissa på eit trestykke frå mellomalderen som vart funne under dei arkeologiske utgravingane på Bryggen i Bergen syner vindfløyer med liknande fasong i stamnen på desse skipa. Vindfløya, som vert kalla Heggenfløya, er no i Kulturhistorisk museum i Oslo, og trestykket med skipsteikningane frå utgravingane i Bergen er i Bryggens Museum der i byen.

Litteratur

Bakgrunnsstoff
 Sigrid Marie og Håkon Christie: Heggen kirke i «Norges kirker»
 Jubileumsbok på Bokhylla.no
 Modum kyrkjelege fellesråd
 
 

Kyrkjer i Modum
Kyrkjer i Eiker prosti
Norske kyrkjer frå 1200-talet
Norske steinkyrkjer frå mellomalderen
Krosskyrkjer i Noreg
Kulturminne i Modum
Valkyrkjer i 1814
Freda bygg i Viken
Aargletscher

Aargletscher er ein isbre, eller eit bresystem, i den austlege delen av Bern-Alpane, ved Finsteraarhorn.

Bresystemet består av fire veldige isstraumar, som har sitt opphav i snøbreane under toppane kring om Finsteraarhorn. Eine greina er  Oberaargletscher, som straks før utløpet renn i hop med Unteraargletscher. Den sistnemnde breen oppstår der to isstraumar, som sig ned frå høgdene under Schreckhorn, renn i hop. Breen vert pressa forbi foten av Lauteraarhorn, her møtest Lauteraargletscher og Finsteraargletscher, den siste sig forbi foten av Finsteraarhorn. Vidare flyt breen 6 km mot aust ned i fjellvatnet Grimselsee nær Grimselpasset. Aargletscher er hovudkjeldas til elva Aare.

Totallengda på breen vart i 1973 målt til 12,95 km, flatevidda 29,48 km². Oberaargletscher er 4 km lang (2005). I 1973 dekte han ei flatevidd på 5,82 km².

Naturvitarane Franz Joseph Hugi (1827) og Louis Agassiz (1840) studerte begge Aargletscher. Dei to var særleg interessert i å finne ut kor langt breen flaut på eit år.

Kjelder

Denne artikkelen bygger på «Aargletscher» frå ,  den 16. mars 2010.  

Isbrear i Bern
Grindelwald

Grindelwald er ein kommune i distriktet Interlaken-Oberhasli i kantonen Bern i Sveits.  Kommunen har  innbyggjarar () og eit areal på . Kommunesenteret ligg 1034 meter over havet. Landsbyen ligg i Bern-Alpane.

30,7% av arealet i kommunen vert nytta til jordbruk, 16% til skogbruk. 1,6% er bebygt (bygningar og vegar) medan resten (51,7%) er elvar, brear og fjell.

I kommunen er det sju landsbyar/bygder. Kommunen er likevel dominert av landsbyen, turistsenteret Grindelwald. Landsbyen ligg 1034 m i Bern-Alpane. 3826 personar budde i kommunen i 2008.

Turisme er hovudnæring, med vinterstida som hovudsesong.

Kjelder
 Denne artikkelen bygger på «Grindelwald» frå , den 16. mars 2010.

Bakgrunnsstoff
Grindelwald - Offisiell nettstad
Webkamera

Kommunar i Bern
Vintersportstader i Sveits
Lionel Messi

Lionel Andrés Messi () er ein argentinsk fotballspelar som spelar for Paris Saint-Germain i fransk Ligue 1, og på Argentina sitt landslag.

Messi begynte å spela fotball i ung alder, og talentet hans vart raskt oppdaga av Barcelona. Han forlet Rosario-klubben Newell's Old Boys sitt ungdomslag i 2000 og flytta til Europa med familien, då Barcelona tilbaud han behandling for veksthormonsjukdommen hans. Han debuterte for Barcelona i 2004/05-sesongen og sette ny rekord for yngste fotballspelar i ein spansk ligakamp, og dessutan yngstemann til å skåra ligamål. Han fekk gjennombrotet sitt i 2006/07-sesongen då han vart fast på førstelaget, skåra hat-trick i det klassiske oppgjeret mot Real Madrid og enda sesongen med 14 mål på 26 ligakampar. I 2008/09-sesongen skåra Messi 38 mål då Barcelona vann tre ulike meisterskap. Han har vore med på å vinna den spanske seriemeisterskapen med Barcelona i 2005, 2006, 2009, 2010, 2011 og 2013, den europeiske Meisterligaen i 2006, 2009 og 2011 og VM for klubblag i 2009 og 2011. Dei fem siste sesongane, frå 2009/10-sesongen av, har han vore klubben sin toppskårar i serien.

Messi var toppskårar i ungdomsverdsmeisterskapen i 2005, med seks mål. Ikkje lenge etterpå vart han eit fast innslag på Argentina sitt A-landslag. I 2006 vart han yngste argentinar som hadde spelt i VM i fotball. I 2008 var han med på å vinna fotballkonkurransen under sommar-OL i Beijing.

Han vart kåra til årets fotballspelar i verda av FIFA i 2009, 2010, 2011, 2012 og 2015.

Kjelder 
Denne artikkelen begynte med ei omsetjing frå engelsk wikipedia 16. mars 2010.

Argentinske fotballspelarar
Barcelona-spelarar
Spelarar i Fotball-VM 2006
Spelarar i Fotball-VM 2010
Spelarar i Fotball-VM 2014
Spelarar i Fotball-VM 2018
Gornergletscher

Gornergletscher er ein dalbre på vestsida av Monte Rosa-massivet, nær ved Zermatt i kantonen Valais i Sveits. Isbreen er om kring 14 km lang og mellom 1 og 1,5 km brei.  Gornergletscher med alle brearmane dekker ei flatevidd på 57 km² (1999), noko som gjer det til det nest største bresystemet i Alpane (etter Aletschgletscher.

Fleire mindre brear renn inn i Gornergletscher. Ved sidan av hovudarma Gornergletscher er det Grenzgletscher, Zwillingsgletscher, Schwärzegletscher, Breithorngletscher og Theodulgletscher. Tidlegare var også  Monte Rosa-gletscher knytt til bresystemet. Grenzgletscher er den største tilførselsbreen.

Gornersee er eit isvatn som vert danna der Gorner- og Grenzgletscher flyt saman. Vatnet vert fylt kvart år, men forsvinn om sommaren. Vanlegvis vert vatnet tømt etter jøkullaup. Det er ein av få isbrear i Alpane der dette fenomenet oppstår.

Bresystmet er kjelde til elva Gornera som renn gjennom sjølve Zermatt. Størsteparten av vatnet vert i dag likevel leidd til ein dam, og går så med til å produsere elektrisk kraft.

Utsyn mot isbreen og dei i kring liggjande fjella har ein frå fjellet  Gornergrat (3 100 m), dit det går jarnbane frå Zermatt.

Kjelder
Denne artikkelen bygger på «Gornergletscher» frå ,  den 16. mars 2010.

Bakgrunnsstoff

Isbrear i Valais
Darío Verón

Darío Anastacio Verón Maldonado () er ein paraguayansk fotballspelar som har spela som forsvarsspelar for Pumas i den mexicanske ligaen, og på Paraguay sitt landslag.

Paraguayanske fotballspelarar
Spelarar i Fotball-VM 2010
Salvador Cabañas

Salvador Cabañas Ortega () er ein paraguayansk fotballspelar som har spela som angrepsspelar for Paraguay sitt landslag og Club América i Mexico.

25. januar 2010 vart Cabañas skoten i hovudet i ein nattklubb i Mexico by. Han overlevde, og håpte å likevel kunna vera med og spela i fotball-VM i 2010 i Sør-Afrika, men han vart ikkje frisk nok i tide til å bli teken ut i troppen.

Kjelder

Paraguayanske fotballspelarar
Spelarar i Fotball-VM 2006
Waldo Ponce

Waldo Alonso Ponce Carrizo () er ein chilensk fotballspelar som har spela i forsvar for det chilenske landslaget og for Racing Santander i spansk Primera Division.

Chilenske fotballspelarar
Wolfsburg-spelarar
Racing Santander-spelarar
Christian Almer

Christian Almer () var ein sveitsisk fjellførar og fyrstebestigar av mange høge fjelltoppar i Vest-Alpane i perioden 1857-84. 

Saman med Melchior Anderegg vert han rekna som ein av dei legendariske fjellførarane av si tid. Hans tenester vart søkt av leiande fjellklatrarar som til dømes Edward Whymper, W.A.B. Coolidge, Adolphus Moore, Leslie Stephen, Gottlieb Samuel Studer og Francis Fox Tuckett.

Almer gav hunden Tschingel til den 17 år gamle Coolidge etter eit mislukka forsøk på å nå toppen av Eiger.

Også sonen Ulrich Almer (1849–1940) var i si tid ein velkjend fjellførar.

Fyrstebestigingar
1857 Mönch (Bern-Alpane)
1858 Eiger (Bern-Alpane)
1862 Gross Fiescherhorn (Bern-Alpane)
1864 Barre des Ecrins (Dauphiné-Alpane)
1865 Aiguille Verte (Mont Blanc-massivet)
1865 Grand Cornier (Wallis-Alpane)
1865 Pointe Whymper på Grandes Jorasses (Mont Blanc-massivet)
1865 Nesthorn (Bern-Alpane)
1867 Kleines Schreckhorn (Bern-Alpane)
1870 Ailefroide (Dauphiné-Alpane)
1874 Mont Thuria (Dei graiiske Alpane)
1876 Les Droites vesttoppen (Mont Blanc-massivet)
1877 Pic Coolidge ((Dauphiné-Alpane)
1878 Aiguille Arves Méridonale (Dauphiné-Alpane)
1878 Aiguille de l'Epaisseur (Dauphiné-Alpane)
1878 Les Bans (Dauphiné-Alpane)
1881 Visolotto (Dei cottiske Alpane)
1884 Pointe de Soliette (Dei graiiske Alpane)

Kjelder
Denne artikkelen bygger på «Christian Almer» frå ,  den 16. mars 2010.  
 

Sveitsiske fjellklatrarar
Folk frå Grindelwald
Rodrigo Millar

Rodrigo Javier Millar Carvajal () er ein chilensk fotballspelar som har spela på midtbanen for det chilenske landslaget og Colo-Colo i den chilenske ligaen.

Chilenske fotballspelarar
Melchior Anderegg

Melchior Anderegg () frå Zaun i Meiringen, var ein sveitsisk fjellførar og fyrstebestigar av mange høge fjelltoppar i Vest-Alpane i tida 1858-68. Oppdragsgjevarane hans var i hovudsak britar, den mest kjende av dei var Leslie Stephen. Anderegg klatra elles ofte med personar frå Walker-familien, her under Horace Walker og Lucy Walker, og med Florence Grove. Jakob Anderegg var syskenbarnet hans.

Fyrstebestigingar
Wildstrubel 3243 m (Bern-Alpane), 11. september 1858
Rimpfischhorn 4199 m (Wallis-Alpane), 9. september 1859
Alphubel 4206 m (Wallis-Alpane), 9. august 1860
Blüemlisalp 3664 m (Bern-Alpane), 27. august 1860
Monte Disgrazia 3678 m (Bregagliafjella), 23. august 1862
Dent d'Hérens 4171 m (Wallis-Alpane), 12. august 1863
Parrotspitze 4432 m (Wallis-Alpane), 16. august 1863
Balmhorn 3698 m (Bern-Alpane), 21. juli 1864
Zinalrothorn 4221 m (Wallis-Alpane), 22. august 1864
Grandes Jorasses 4208 m (Mont Blanc-massivet), 30. juni 1868

Andre minneverdige klatreturar
Mont Blanc 4809 m via Bosses du Dromedaire (1859)
Mont Blanc via Dôme du Goûter (1861)
Solotur opp fjellryggen Zmuttgrat på Matterhorn (Wallis-Alpane) (1863)
Mont Blanc via Brenva-veggen (1865)
Vintertravers av Finsteraarhorn 4273 m (Bern-Alpane) (1866)
Civetta 3220 m (Dolomittane) (1867)
Vinterbestiging av Plattenhörner (1869)
Fyrste vinterkliving av Galenstock 3586 m (Uri-Alpane) (1877)

Treskjerar
Anderegg var også treskjerar og hadde ein butikk i Zermatt som selde utskjeringane hans (av mellom anna bjørnar, grupper av gems, og ørner). Andre salsprodukt var fotografi av alle dei store fjelltoppane kring om Zermatt.

Kjelder
Denne artikkelen bygger på «Melchior Anderegg» frå ,  den 16. mars 2010.  
 

Sveitsiske fjellklatrarar
Zmuttgletscher

Zmuttgletscher er ein 6 km lang isbre (2005) i Wallis-Alpane i kantonen Valais i Sveits. Han ligg fjelldalen Zmuttdalen ved fjellfoten av Dent d'Hérens og Matterhorn. I 1973 dekte breen ei flatevidd på 16,89 km².

Kjelder 
Denne artikkelen bygger på «Zmuttgletscher» frå , den 16. mars 2010. 
 

Isbrear i Valais
Hans J. Henriksen

Hans Jonas Henriksen, samisk Heandarat-Hánsa (), var ein samisk språkforkjempar og pådrivar for samisk organisasjonsarbeid frå Båteng i Tana kommune. 

Henriksen voks opp i eit samisk miljø i Tana, og snakka samisk flytande. Av den grunn jobba han i åra 1929 - 1956 som "språkmeister" for professor Konrad Nielsen, som heldt på med det som skulle bli fembindsverket Lappisk ordbok. Verket hadde mykje å seia for samane sin identitet, særleg ettersom norsk politikk overfor samane var prega av assimilering heilt fram til 1960-talet. 

Henriksen var òg medarbeidar i ei faggruppe som utarbeidde ei ny samisk rettskriving. Tilråinga frå denne gruppa vart godkjent som felles nordsamisk rettskriving for Noreg og Sverige i 1948, og vert i daglegtale kalla Bergsland-Ruong skrivemåten. Denne vart brukt på skulen heilt fram til 1980-åra.

Verv 

Frå 50-talet og oppover var Henriksen engasjert for samane sine rettar på mange område. I 1953 vart han tilsett som administrativ leiar av det nyoppretta Samisk Råd for Finnmark. Henriksen arbeidde her til 1964, då han vart utnemnd til administrativ leiar for Norsk sameråd og beheldt stillinga fram til 1971. 

3 år etter skipinga av Samisk Råd for Finnmark, i 1956, vart Nordisk sameråd skipa på ein konferanse i Karasjok. Henriksen var ein av møteleiarane under skipinga, og leia den norske fløyen av rådet i periodar. Nordisk sameråd  arbeidde med spørsmål som samisk skule, undervisning, kultur, sosiale forhold og livsnæringane åt samane. Same året var Henriksen med på å starta det norsk- og samiskspråklege bladet Ságat saman med m.a. Thor Frette. I periodane fram til 1958 - 64 og 1966 - 67 var Henriksen redaktør for Ságat. 
Elles heldt han føredrag om samiske emne og skreiv mykje i blad og aviser.

Utmerkingar 

I 1974 fekk Henriksen både Kongens fortenestmedalje i gull og Norsk kulturråds ærespris for arbeidet sitt. Året etter vart han i tillegg statsstipendiat. 
Hans Jonas Henriksen døydde i Oslo i 1977.

Omsetjingar av Hans J. Henriksen 

 Luther ucca kátekismusaš (Luthers vesle katekisme), 1957
 A. Amundsen: Mån åi'dnen su mánnán. Biibalhistor'ja (Eg såg han som barn), 1959
 A. Prøysen: Sáppán-lávla (Musevisa), 1963
 Låkkangirj'ji sámi-ja dárogillii (Samisk-norsk lesebok), bd. 1, 1965
 Ellen G. White: Luoddat Kristusa guv'lui (Vegen til Kristus), 1975

Kjelder 

 Bokmålswikipedia om Henriksen.
 Store Norske Leksikon om Henriksen.
 Utdjupande artikkel om Henriksen skriven av Nils Jernsletten for Norsk Biografisk Leksikon.

Statsstipendiatar
Kongens fortenestmedalje i gull
Vinnarar av Norsk kulturråds ærespris
Norske redaktørar
Nordsamar
Folk frå Tana
Samiske forfattarar
Norske omsetjarar
Maicon Douglas Sisenando

Maicon Douglas Sisenando () er ein brasiliansk fotballspelar som har spela som høgreback for Roma i italiensk Serie A, og for landslaget til Brasil. Han vart seriemeister i Brasil med Cruzeiro i 2003 og i Italia med Inter i 2006/07-, 2007/08-, 2008/09- og 2009/10-sesongen. Han vann den europeiske meisterligaen med Inter i 2009/10-sesongen og VM for klubblag med Inter i 2010. Med Brasil sitt landslag vann han Confederations Cup, også kjent som prøve-VM i 2005 og 2009.

Brasilianske fotballspelarar
Monaco-spelarar
Inter-spelarar
Manchester City-spelarar
Roma-spelarar
Spelarar i Fotball-VM 2010
Spelarar i Fotball-VM 2014
Nord Pool

Nord Pool Spot er eit offentleg selskap med hovudsete i Oslo, som verkar som marknadsplass for energi i dei nordiske landa og er einaste mangenasjonale marknad for elektrisk energi.

Soge 
Selskapet vart skipa i 1993 under namnet Statnett Marked AS.

Nord Pool inngjekk hausten 2007 samarbeid med OMX som òg eig dei nordiske børsane, med unntak av Oslo Børs. OMX att, er ått av Nasdaq.

Statnett and Svenska Kraftnät åtte ei stund 50% kvar. I 2011 er stoda at Statnett og Svenska Kraftnät sit med 30% kvar, medan finske Fingrid Oyj og danske Energinet.dk sit med 20% kvar.

Nord Pool Spot har konsesjon som børs og er såleis under tilsyn frå Kredittilsynet for børsverksemda si. Nord Pool Spot vert regulert av Noregs vassdrags- og energidirektorat (NVE). Det norske Oljedirektoratet har gjeve Nord Pool Spot fullmakt til å styra straumutvekslinga med grannelanda.

Bakgrunnsstoff
 Nettsida til Nord Pool Spot AS 

Energiføretak
Børsar
Norske føretak
Skipingar i 1993
Kraftmarknaden
João Miranda de Souza Filho

João Miranda de Souza Filho, oftast kalla Miranda (), er ein brasiliansk fotballspelar som har spela som midstoppar for Atlético Madrid i spansk Primera Division. Han har òg landskampar for Brasil.

Brasilianske fotballspelarar
Sochaux-spelarar
Atlético Madrid-spelarar
Spelarar i Fotball-VM 2018